**Magyarország Egyetemi – Főiskolai Országos Tenisz Bajnokság 2021/2022**

**Versenykiírás**

1. **A verseny célja:**

A Magyar Egyetemi - Főiskolai Sportszövetség által 2021/2022-ben meghirdetett egyetemi – főiskolai országos tenisz bajnokság célja, hogy eldöntse „Magyarország 2021/2022. tanévi Egyetemi - Főiskolai Bajnoka” címeket, a hallgatók, oktatók és dolgozók körében népszerűsítse a sportágat, elősegítse a további nemzetközi versenyekre történő kiválasztást.

1. **A verseny helyszíne:**

Miskolci Egyetem Tenisz Centrum, Miskolc - Egyetemváros

1. **A verseny időpontja: 2022. május 21-22.**
2. **A verseny rendezői:**

Miskolci Egyetemi Atlétikai és Futball Club (MEAFC)

Miskolci Egyetem

Magyar Egyetemi - Főiskolai Sportszövetség (MEFS)

Magyar Tenisz Szövetség (MTSZ)

1. **Résztvevők:**

Bármely, az adott félévre a nevező intézmény beiratkozott hallgatói (nappali, levelező, esti

távoktatásban, illetve PhD képzésben résztvevők); a nevező intézményben hivatalos

cserekapcsolat alapján részképzésben résztvevő külföldi felsőoktatási intézmény hallgatói; azon hallgatók, akiknek az adott intézményben szerzett végbizonyítványuk (abszolutórium) vagy diplomájuk a versenyt megelőző naptári évben kelt. A páros versenyszámban csak az egy intézménybe járó hallgatók szerepelhetnek együtt.

Egyetemi/Főiskolai hallgatók, oktatók, dolgozók, amatőr és profi kategóriákban. Profi – az a versenyző, aki valaha az MTSZ felnőtt ranglistán első 150 között van, vagy volt.

A PROFI kategóriában nevező versenyzőknek érvényes sportorvosi igazolással kell rendelkezniük.

1. **Nevezés:**

**PPÓTJELENTKEZÉS** Május 06. péntek 24.00-ig, **KIZÁRÓLAG AZ ALÁBBI ŰRLAPOT KITÖLTVE LEHET:**[**https://forms.gle/HKLMMckiswAkwTrN6**](https://forms.gle/HKLMMckiswAkwTrN6)

A regisztrációs díj 500 Ft/fő befizetési határideje: 2022. május 06. (átutalással a MEAFC által vezetett 10400690-00032455-00000001 számlára, a **felsőoktatási intézmény, résztvevők neve / résztvevők létszáma megadásával**). A verseny helyszínén, illetve a nevezési határidőt követően 1000,- Ft/fő regisztrációs díjat kell fizetni.

**A pótjelentkezés során kizárólag új nevezéseket lehet leadni, a már beküldött nevezések nem módosíthatók az online felületen, amennyiben bármi kérdés vagy változás merül fel kérjük a** **gyenes@meafc.hu** **emailcímen jelezni!**

Az eseményre való regisztráció alkalmával az alábbi adatok kerülnek rögzítésre: név, intézmény, Neptun-kód, születési dátum. A rendező fenti adatokat a versenyt követően átadja a MEFS-nek.

A nevezési űrlap május 06-ig szabadon módosítható! Az online regisztráció során, a nevezés mellett szállás és étkezési igények leadása egyidejűleg történik.

**Versenyszámok:**

**Hallgatók:**

 Profi: Férfi egyéni

 Női Egyéni

 Amatőr: Férfi egyéni

 Női egyéni

 Férfi páros, Női páros, Vegyes páros

**Oktatók, dolgozók:**

 Profi: Férfi egyéni, Női egyéni: 35+, 45+, 55+ korosztályos kategóriák

Amatőr: Férfi egyéni, Női egyéni: 35+, 45+, 55+ korosztályos kategóriák

 Férfi páros, Női páros, Vegyes páros

1. **Technikai információk**

**Jelentkezés:** nevezési létszám max. 150 fő-ig lehetséges

**Pálya:** 12 db salakos pálya áll rendelkezésre a verseny lebonyolítására

**Egyéb:** Minden olyan kérdésben, amelyet a versenykiírás nem tartalmaz, a Magyar Tenisz Szövetség érvényben lévő EGYSÉGES SZABÁLYKÖNYVE szerint kell eljárni.

1. **Díjazás:**

**A versenyszámok győztesei elnyerik a „Magyarország 2021/2022. tanév** **Egyetemi - Főiskolai Bajnoka” címet.**

 Minden versenyszám 1-3. helyezettje éremdíjazásban részesül.

Az összetett pontversenyt megnyerő felsőoktatási intézmény serlegdíjazásban részesül.

1-6. helyezett részesül pontozásban a MEFS szabályzata szerint.

**Helyezések eldöntése:** Magyar Tenisz Szövetség sportági szabályai szerint.

1. **Költségek:**

A MEFOB döntő rendezési költségeit a MEFS biztosítja, a részvételi költségeket a résztvevő egyetemek, főiskolák viselik.

1. **Egyéb fontos tudnivalók:**

**Öltözési lehetőség:**

A Miskolci Egyetem Tenisz Centrum és Körcsarnokának külső öltözőiben lehetséges. Az öltözőben hagyott értéktárgyakért a rendezők nem vállalnak felelősséget.

**Parkolási lehetőség:** A Miskolci Egyetem területén található parkolókban.

**Szállás:** Szállás igény **kizárólag versenyzők és kísérőik részére** adható le 2022. május 20. péntek estére azoknak, akik 180 km-nél messzebbről érkeznek, illetve távolságtól függetlenül május 21. szombatra, azaz maximum egy vagy két éjszakára.

A szállás díja 5600 Ft/fő/éj 2 db különálló 2 ágyas szoba középen vizesblokkal /tusoló/, szobánként önálló teakonyhával mini étkezővel, hűtőszekrénnyel, televízióval és/vagy tv csatlakozási és internet csatlakozási lehetőséggel.

A szállás költségét rendezni átutalással a MEAFC által vezetett 10400690-00032455-00000001 számlára, a felsőoktatási intézmény nevének megadásával lehetséges.

Idegenforgalmi adót felsőoktatási intézmény hallgatói számára nem kell megfizetni, azonban **a kísérők számára a szállás helyszínén készpénz fizetési lehetőséggel 450 Ft/fő/éj díjat számolunk fel.**

**Május 06. után plusz igényeket nem, kizárólag lemondási igényeket tudunk teljesíteni!**

**Szurkolói szállás:**

Szurkolók részére az egyetemi campus környékén (Miskolc-Tapolcán, belváros felé) számos magánszállás, apartman, panzió és hotel található. Miskolci szállások: [www.szallas.hu/miskolc](http://www.szallas.hu/miskolc)

Alábbiakban néhány szálláslehetőség tájékoztató jelleggel, a teljesség igénye nélkül:

**Szemere Bertalan Középiskolai Kollégium**

Telefon: 06-46/360-125/227 mellék

Email: igazgato@szemere.sulinet.hu

Helyszín: Miskolc, Ifjúság útja 16 -20.

**Flóra Panzió:**

Honlap: [www.florapanzio.hu/](http://www.florapanzio.hu/)

E-mail: info@florapanzio.hu

Telefon: 06-46/422-187

Cím: Miskolc, Miskolctapolcai út 35.

**Lidó Hotel:**

Honlap: [www.hotellido-miskolc.hu/](http://www.hotellido-miskolc.hu/)

E-mail: info@hotellido-miskolc.hu

Telefon: 06-46/422-330

Cím: Miskolctapolca, Kiss J. u. 4

**Park Hotel:**

Honlap: [www.parkhotelmiskolctapolca.hu/](http://www.parkhotelmiskolctapolca.hu/)

E-mail: info@parkhotelmiskolctapolca.hu

Telefon: 06-46/796-885, 06-70/450-4036

Cím: Miskolctapolca, Csabai u. 1

**Hotel Lignum**

Honlap: <https://www.lignumhotel.com/>

E-mail: info@lignumhotel.com

Telefon: 06-46/200-520, 06-70/904-9474

Cím: Miskolctapolca, Csabai út 4-6.

**Étkezés:** Az étkezések helyszíne a Gasztroműhely Egyetemei Étterem, mely több nagy nemzetközi sportrendezvényt is kiszolgált már a résztvevők megelégedésére (Tájfutó Egyetemi VB 2016, Kosárlabda Egyetemi EB 2017)

A résztvevő csapatok számára igény szerint reggelit, ebédet és vacsorát biztosítunk.

Az étkezési csomagok kizárólag a felsoroltak szerint rendelhetőek.

Az étkezés költségét rendezni átutalással a MEAFC által vezetett 10400690-00032455-00000001 számlára, a felsőoktatási intézmény nevének megadásával lehetséges.

**Étkezési csomagok:**

**1. csomag** 05.18. szerda vacsora, 05.19. csütörtök reggeli **– 4.200 Ft**

**2. csomag**
05.19. csütörtök ebéd, 05.19. csütörtök vacsora, 05.20. péntek reggeli, 05.20. péntek ebéd **– 9.400 Ft**

**3. csomag** 05.19. csütörtök vacsora, 05.20. péntek reggeli, 05.20 péntek ebéd **– 6.800 Ft**

**4. csomag** 05.20. péntek ebéd, 05.20. péntek vacsora, 05.21. szombat reggeli **– 6.800 Ft**

**5. csomag** 05.20. péntek ebéd **– 2.800 Ft**

**6. csomag** 05.20. péntek vacsora, 05.21. szombat reggeli, 05.21. szombat ebéd, 05.21. szombat vacsora, 05.22. vasárnap reggeli, 05.22. vasárnap ebéd **– 13.600 Ft**

**7. csomag** 05.21. szombat ebéd **– 2.800 Ft**

**8. csomag**
05.21. szombat ebéd, 05.21. szombat vacsora, 05.22. vasárnap reggeli, 05.22. vasárnap ebéd **– 9.400 Ft**

**9. csomag** 05.21. szombat vacsora, 05.22. vasárnap reggeli, 05.22. vasárnap ebéd **– 6.800 Ft**

**10. csomag** 05.22. vasárnap ebéd **– 2.800 Ft**

**Számlázás:** Az esemény szolgáltatásairól "Részvételi díj" néven állítunk ki számlát.

Amennyiben a szolgáltatásokat szükséges összeghatárok miatt külön számlázni, a számlákat szintén kizárólag "Részvételi díj" jogcímen tudjuk több számlán kiállítani.

Lehetőség van díjbekérő, előleg bekérő alapján utalni, ez esetben kérjük ezt az igényt az űrlapon, számlázás pont alatt lévő megjegyzés rovatban feltüntetni!

ADATKEZELÉS

A MEFOB-on való részvétellel személyes adatait a MEFS számára adatkezelés céljából átadja, melyet a MEFS az Európai Parlament és a Tanács (EU) 2016/679 rendelete alapján kezel. Az adatok kezelése kizárólag a versenyeredmények nyilvántartása miatt, speciális és jogos érdekből történik. Az eseményen való részvétellel elfogadom tudomásul veszi továbbá, hogy a rendezvény ideje alatt a résztvevőkről fényképek és videóanyagok készülhetnek, amelyet a MEFS a felületein közzé tehet.